Page:Bessy Bell & Mary Gray.pdf/2



BESSY BELL, AND MARY GRAY.

O Bessy Bell and Mary Gray,

They were twa bonnie lasses;

They bigg’d a house on yon burn brae,

And theek’d it o'er wi’ rashes

Fair Bessy Bell I yestreen,

And thought I ne’er could alter;

But Mary Gray’s twa pawky een,

They gar my fancy falter.

Now Bessy s hair's like a lint=tap,

She smiles like a May morning,

When Phœbus darts frae Thetis' lap,

The hills with rays adorning:

White is her neck, saft is her hand,

Her waist and feet's fu‘ genty;

With ilka grace she can command,

Her lips, O wow, they’re dainty.

And Mary's locks are like a craw,

Her een like diamonds glances:

She’s ay sae clean, redd up, and braw,

She kills whene’er she dances;

Blythe as a kid, with wit at will,

She blooming, tight, and tall is,

And guides her airs sae gracefu’ still,

O Jove, she’s like my Pallas.